โครงการในอนาคต

  6.1 โครงการปรับปรุงระบบท่อส่งน้ำสายหลักในพื้นที่ชายฝั่งทะเลภาคตะวันออก

  เพื่อรองรับความต้องการใช้น้ำของพื้นที่จังหวัดชลบุรี ระยอง และฉะเชิงเทราที่เพิ่มขึ้นในระยะ 5
  และ 10 ปีข้างหน้า ในปี 2550 บริษัทฯ
  ได้ดำเนินการศึกษาความเหมาะสมเพื่อจัดทำแผนหลักการปรับปรุงระบบท่อส่งน้ำสายหลักในพื้นที่ชายฝั่งทะเลภาคตะวันออก
  ซึ่งผลจากศึกษา พบว่า
  ระบบท่อส่งน้ำในปัจจุบันมีศักยภาพไม่เพียงพอในการรองรับความต้องการใช้น้ำที่เพิ่มขึ้นอีกในอีก
  10 ปีข้างหน้าได้
  และมีความจำเป็นต้องมีการลงทุนก่อสร้างปรับปรุงระบบท่อส่งน้ำสายหลักเพิ่มเติม ดังเช่น
  โครงการวางท่อหนองปลาไหล-ดอกกราย-มาบตาพุด เส้นที่ 3
  โครงการปรับปรุงเพิ่มศักยภาพของสถานีสูบน้ำดอกกราย โครงการปรับปรุงสถานีสูบน้ำมาบตาพุด
  โครงการปรับปรุงท่อหนองค้อ-แหลมฉบัง โครงการปรับปรุงท่อฉะเชิงเทรา
  และโครงการปรับปรุงท่อหนองปลาไหล-หนองค้อ เป็นต้น

  นอกจากนี้ บริษัทฯ
  อยู่ในระหว่างศึกษาความเป็นไปได้ในการลงทุนโครงการวางท่อเชื่อมโยงอ่างเก็บน้ำประแสร์ –
  คลองใหญ่ เพื่อเพิ่มศักยภาพของแหล่งน้ำและเพิ่มปริมาณน้ำสำรองของบริษัทฯ
  รวมทั้งอยู่ในระหว่างการศึกษาความเหมาะสมในการลงทุนโครงการก่อสร้างสระสำรองน้ำดิบมาบข่า
  2 และโครงการก่อสร้างสระพักน้ำดิบ ท่อส่งน้ำบางปะกง-บางพระ-ชลบุรี
  เพื่อให้การส่งจ่ายน้ำมีเสถียรภาพ
  สามารถส่งจ่ายน้ำให้ผู้ใช้น้ำได้อย่างต่อเนื่องในกรณีที่เกิดท่อแตก ท่อรั่ว

2.  โครงการศึกษาความเหมาะสมในการขยายการลงทุนในกิจการประปา

บริษัท ยูนิเวอร์แซลฯ ซึ่งเป็นบริษัทย่อยของบริษัทฯ
ได้ทำการศึกษาความเหมาะสมในการขยายการลงทุนในกิจการประปาเพิ่มเติมจากที่มีอยู่ในปัจจุบัน
ทั้งในรูปแบบการประมูลสัมปทาน แปรรูปประปา และการซื้อหุ้นในบริษัทที่ดำเนินกิจการประปาอยู่แล้ว
รวมถึงการขยายกำลังการผลิตของระบบผลิตน้ำประปาในโครงการปัจจุบันของบริษัทฯ นอกจากนี้
บริษัท ยูนิเวอร์แซลฯ
ยังมีแผนที่จะขยายกำลังการผลิตโดยการดำเนินโครงการผลิตน้ำประปาจากน้ำทะเลด้วยระบบ
Reversed Osmosis เพื่อจำหน่ายแก่ประชาชนตามเกาะต่างๆ เช่นเดียวกับที่บริษัท ยูนิเวอร์แซลฯ
ได้ดำเนินการแล้วที่เกาะสีชัง เกาะสมุย และเกาะล้าน
โดยแผนการดังกล่าวจะมุ่งเน้นไปที่เกาะสำคัญ ๆ ซึ่งเป็นแหล่งท่องเที่ยว อาทิ เกาะภูเก็ต
เกาะช้าง เกาะกูด เกาะพีพี เกาะเต่า เกาะพงัน เกาะเสม็ด เป็นต้น

ทั้งนี้ ในการศึกษาความเหมาะสมของโครงการต่างๆ บริษัทฯ
ได้กำหนดผลตอบแทนการลงทุนในอัตราประมาณร้อยละ 15
เพื่อใช้กำหนดราคาค่าน้ำของแต่ละโครงการ นอกจากนี้
ปัจจัยที่อาจมีผลกระทบต่อโครงการข้างต้นและอาจส่งผลให้โครงการดังกล่าวไม่สามารถดำเนินการตามแผน
บริษัทฯ ได้เปิดเผยไว้ในส่วนปัจจัยความเสี่ยงแล้ว

นอกจากนี้ บริษัทฯ ยังมีนโยบายขยายไปสู่ธุรกิจเกี่ยวเนื่อง ได้แก่
การดำเนินธุรกิจจำหน่ายสารเคมีในการผลิตน้ำประปา การดำเนินการธุรกิจเกี่ยวกับพลังงานทดแทน
(โรงไฟฟ้าพลังงานน้ำขนาดเล็ก) ซึ่งโครงการดังกล่าวทั้งหมดจะดำเนินการในประมาณปี
2551-2555 โดยสรุป บริษัทฯมีแผนการลงทุนและเงินลงทุน (หน่วย: ล้านบาท)
ในแต่ละโครงการในระยะ 5 ปี ข้างหน้าดังนี้

  ---------------------------------- ----------- ------ ------ ------ ------ -------
  โครงการ เงินลงทุนโดยประมาณ                       2551   2552   2553   2554   2555

  ธุรกิจน้ำดิบ                                                                   

  ท่อน้ำดิบหนองปลาไหล-ดอกกราย-มาบตาพุด   608                                     

  ท่อประแสร์-คลองใหญ่                   1,450                                   

  ก่อสร้างสระสำรองน้ำดิบ/พักน้ำดิบ          130                                     

  ปรับปรุงระบบท่อและอุปกรณ์               487                                     

  รวม(ธุรกิจน้ำดิบ)                      2,675                                   

  ธุรกิจที่เกี่ยวข้อง                                                               

  ลงทุนขยายกิจการประปาสัญญาเดิม          307                                     

  ลงทุนขยายกิจการประปาสัญญาใหม่          1,190                                   

  โรงไฟฟ้าพลังงานน้ำขนาดเล็ก             300                                     

  รวม(ธุรกิจเกี่ยวเนื่อง)                  1,797                                   

                                                                             

  โครงการลงทุนทั้งหมด                   4,472                                   
  ---------------------------------- ----------- ------ ------ ------ ------ -------